nahid-hub/BLUGE-bengali-wikipedia-section-title-prediction huggingface dataset:
টাম্বলারের মতো বিটকয়েন সেবা প্রায়ই টরে পাওয়া যায়, এবং কিছু – যেমন, গ্রামস – ডার্কনেট বাজার একত্রীকরণে প্রস্তাব করে।  ইসসেক বিজনেস স্কুলের গবেষণা সহকর্মী জিন-লোউপ রিচেট এর মাধ্যমে গৃহীত জাতিসংঘের মাদক ও অপরাধ অফিসের অনুমোদন প্রাপ্ত একটি গবেষণায়, মানিলন্ডারিং করার উদ্দেশ্যে বিটকয়েন টাম্বলারের নতুন প্রবণতাগুলো তুলে ধরা হয়েছে। ডিজিটাল টাকা এক্সচেঞ্জার ব্যবহারের এর সাধারন একটি উদ্যোগ বিটকয়েনকে অনলাইন গেম কারেন্সিতে রুপান্তর করে (যেমন ওয়ার্ল্ড অফ ওয়্যারক্রাফটে স্বর্ণের মুদ্রা) যা পরবর্তীতে আবার টাকায় রূপান্তরিত হবে।  ডার্ক ওয়েবে বিটকয়েন এবং এর অনুরূপ সেবা সমুহের একটি গুরুত্বপূর্ণ বৈশিষ্ট্য হলো তাদের এনক্রিপশন নীতি, যা একবিংশ শতাব্দীতে উদার গণতন্ত্রের মূল্যবোধের একটি পরীক্ষা হয়ে দাঁড়িয়েছে। 

সঠিক অনুচ্ছেদ শিরোনাম কোনটি?
titleA. বটনেট
titleB. বিটকয়েন সেবা
titleC. সংবাদ মাধ্যম
titleD. ধারাভাষ্য
উত্তর: titleB
মেলম্যান বলেন, আল-বান্না পরিবারের বাণিজ্যিক অভিজ্ঞতা এবং যে অর্থ তারা তাদের সাথে নিতে পেরেছিল তা দিয়ে তারা আবার ব্যবসায়ে দাঁড়াতে পারত। তাদের কমলা বাগান বেদখল হয়ে যায় এবং তা এখন ইস্রায়েলের দখলদারিত্বে আছে, ১৯৪৮ সালের ১৪ মে ইসরায়েল রাষ্ট্র ঘোষণা করা হয়। তাদের পরিবার পশ্চিম তীরের নাবলুসে চলে আসে, এটি জর্ডানের নিয়ন্ত্রণে ছিল। ১৯৫৫ সালে আবু নিদাল উচ্চ বিদ্যালয় থেকে স্নাতক পাশ করার পর আরব জাতীয়তাবাদী বাথ পার্টিতে যোগ দেন, এবং কায়রো বিশ্ববিদ্যালয় থেকে প্রকৌশলে একটি ডিগ্রি কোর্স শুরু করেন, তবে তিনি ডিগ্রি সম্পূর্ণ না করেই দুই বছর পর বিশ্ববিদ্যালয় ত্যাগ করেন। ১৯৬০ সালে তিনি সৌদি আরব যান, সেখানে তিনি চিত্রশিল্পী এবং ইলেক্ট্রিশিয়ান হিসাবে নিজেকে প্রতিষ্ঠিত করেন এবং এরামকোতে নৈমিত্তিক শ্রমিক হিসাবে কাজ করেন। তার ভাই মেলম্যানকে বলেন, আবু নিদাল প্রতিবছর তার মাকে দেখার জন্য সৌদি আরব থেকে নাবলুস আসতো।১৯৬২ সালে এক সফরের সময় তিনি তার স্ত্রীর সাথে দেখা করেছিলেন, তার পরিবারও জাফা থেকে পালিয়ে এসেছিল। এই দম্পতির এক পুত্র ও দুই কন্যা জন্মগ্রহণ করে।

সঠিক অনুচ্ছেদ শিরোনাম কোনটি?
titleA. নাবলুস এবং সৌদি আরব গমন
titleB. পরিবার, প্রাথমিক শিক্ষা
titleC. প্রাথমিক জীবন
titleD. ব্যক্তিত্ব
উত্তর: titleA
অনলাইনভিত্তিক ভার্চুয়াল শিল্প প্রকল্প "শিল্প আমাদের মানুষ করে তোলে" বা "আর্ট মেকস আস হিউম্যান" শুরু হয় ২০১৫ সালের জুলাই মাসে সামাজিক মাধ্যম ইন্সটাগ্রামের মাধ্যমে। পরবর্তীতে ২০১৬ সালের মাঝামাঝি ঢাকায় অবস্থিত স্টুডিও ৬/৬ গ্যালারিতে প্রকল্পটির একটি প্রদর্শনী আয়োজিত হয়। এই চলমান প্রকল্পরের অংশ হিসেবে তারেক পুরোনো এবং নতুন অলংকরণের সমন্বয় রচনা করেছেন। প্রকল্পের অধীনে প্রায় সহস্রাধিক শিল্পকর্ম প্রকাশ করা হয় ইন্সটাগ্রাম, পিন্টারেস্ট, ফেসবুক সহ বিভিন্ন সামাজিক মাধ্যমগুলোয়।


সঠিক অনুচ্ছেদ শিরোনাম কোনটি?
titleA. প্রাথমিক ও শিক্ষাজীবন
titleB. ব্যক্তিগত জীবন
titleC. শিল্প আমাদের মানুষ করে তোলে
titleD. শিল্পকর্ম
উত্তর: titleC
এ বানিয়ারা সাধারণত দোটি ভাষায় পারদর্শী ছি‌লেন। তারা ইউ‌রোপীয় ব‌্যবসায়ী‌দের হ‌য়ে তারা দরাদ‌রি, মধ‌্যস্থতা এবং তহ‌বিল সংরক্ষণ করত এবং লেনদেনকৃত পণ্যমূল্যের দুই শতাংশ তা‌দের ক‌মিশন হি‌সে‌বে প্রদান করা হ‌তো। ইউরোপীয় ব‌্যাবসায়ীগণ জাহাজে করে এদেশে পৌঁছা‌লে তারা তাদের অভ‌্যর্থনা জানাত, তাঁদের থাকা-খাওয়ার আয়োজন করা, তারা যতদিন থাকতেন ততদিনের জন্য তাঁদের ভৃত্য নিয়োগ করত, জাহাজে পণ্য উঠা‌নো ও নামা‌নো, তা‌দের নিয়ে আসা রূপা সিক্কা টাকায় রূপান্তরিত করা, তাদের হাটবাজারে নিয়ে যাওয়া এবং প্রয়োজন অনুয‌য়ী মূলধন যোগান দেওয়া এবং বি‌নোদ‌নের জন‌্য বিদায় সম্বর্ধনাযর সময় বাইজি নাচের আয়োজন করার মাধ‌্যমে তারা ইউ‌রোপীয় ব‌্যবসায়ীগ‌ণকে সন্তুষ্ট করার চেষ্টা করত। তা‌দের ভার‌তের দক্ষিণাঞ্চলে 'দোভাষ' ও চীনে 'কমপ্রাদোর' বলে অ‌ভি‌হিত করা হ‌তো।

ফোর্ট উই‌লিয়াম এর গভর্নর এবং প্রত্যেক কাউন্সিল সদস্যদের এক বা একাধিক বানিয়া ছিল, যারা তাদের বাণিজ্য দেখাশোনার কা‌জে নিযুক্ত ছিল। বানিয়ারা কেবল প্রতি‌নি‌ধি বা এজেন্ট নয়, তারা পুঁজির যোগানদারও ছিল। ধারণা করা হয় যে, কোন‌ো কোনো ইউরোপীয় ব্যবসায়ীদের মূলধনের প্রায় সম্পূর্ণটাই স্থানীয়ভাবে সংগ্রহ করা হতো, আর এ ক্ষেত্রে মূলধনের সবচেয়ে বড় উৎস ছিল বানিয়ারা।

পলাশীর যু‌দ্ধের পর ইস্ট ইন্ডিয়া কোম্পানির কর্মকর্তাদের ব্যক্তিগত বা‌ণি‌জ্যের লগ্নিমূল্য ও পরিমাণ অ‌নেক বৃ‌দ্ধি পায়, ফ‌লে বানিয়াদের গুরুত্বও বৃ‌দ্ধি পায়। আগে যেমন উচ্চাভিলাষী ভারতীয়রা ব্রিটিশ গভর্নর এবং কাউন্সিল সদস্যদের অনুগ্রহলাভের জন‌্য প্রতিযোগিতা করতে থা‌কে এবং ব্রিটিশ ইস্ট ই‌ন্ডিয়া কোম্পানির কর্মকর্তাদের মধ্যে দলাদলি বিদ‌্যমান থাকায় অথবা নানা উপগোষ্ঠীর অস্তিত্বের কার‌ণে বানিয়ারা ধনী হওয়ার সু‌যোগ লাভ ক‌রে এবং তা তারা ক‌া‌জে লাগা‌নোর চেষ্টা ক‌রে।

ধন‌ী বা‌নিয়া‌দের ম‌ধ্যে উ‌ল্লেখ‌যোগ‌্য ছি‌লেন: কান্তবাবু,রামদুলাল দ‌ে, নবকৃষ্ণ দেব, গোকুল ঘোষাল, জয়নারায়ণ ঘোষাল, নকু ধর, জয়কৃষ্ণ সিংহ, গঙ্গাগোবিন্দ সিংহ, দর্পনারায়ণ ঠাকুর, কাশীনাথ বাবু এবং আরও অনেকে।‌ উনিশ শতকের কলকাতা এবং বাংলায় প্রসিদ্ধ প‌রিবারগু‌লো প্রতিষ্ঠাতাগণ প্রায় সক‌লেই বানিয়া ছি‌লেন। তাঁদের সম্পদ দিয়ে কলকাতায় যেমন বহু প্রাসাদতুল্য ইমারত নির্মাণ করা হয়, তেমনি চিরস্থায়ী বন্ধবস্ত নি‌শ্চিত করার পর তারা তাদের নিজ নিজ গ্রামে জমিদারি এবং কোম্পানির বন্ড ক্রয় ক‌রেন। বিভিন্ন সামাজিক ও ধর্মীয় উৎসব-অনুষ্ঠানেও তাঁদের সে অর্থ ব্যয় করা হতো।

সঠিক অনুচ্ছেদ শিরোনাম কোনটি?
titleA. কার্যক্রম
titleB. পতন
titleC. উত্থান
titleD. ব‌হিঃসং‌যোগ
উত্তর: titleA
পূর্নাঙ্গ চিত্রনাট্য লেখার পর রফিক শিকদার এই গল্পের রুদ্র চরিত্রে অভিনয়ের জন্য নিরব হোসেনকে নির্বাচন করেছিলেন। ১৬ আগস্ট, ২০১৯ তারিখে নিরব হোসেন এই চলচ্চিত্রে অভিনয় করার জন্য চুক্তিবদ্ধ হন। চন্দ্রাবতী চরিত্রে অভিনয়ের জন্য প্রাথমিকভাবে কোলকাতার অভিনেত্রী ঐন্দ্রিলাকে নেয়ার পরিকল্পনা ছিল। এই চরিত্রে (০৬ অক্টোবর, ২০১৯ তারিখে) উষ্ণ হক চুক্তিবদ্ধ হন। নিরব হোসেন এবং উষ্ণ হকের মুখ্য চরিত্রে অভিনয় করার জন্য চুক্তিবদ্ধ হলেও পরবর্তীতে শিপন মিত্র, হুমায়রা সুবহা ও তানভীর তনুকে মুখ্যচরিত্র সমূহে অভিনয়ের নির্বাচন করেন রফিক। মহরতের দিন রফিক শিকদার গুরুত্বপূর্ণ প্বার্শচরিত্রে সুচরিতা, ওমর সানি, শাহনূরের নাম নিশ্চিত করেন।

সঠিক অনুচ্ছেদ শিরোনাম কোনটি?
titleA. চিত্রগ্রহণ
titleB. অভিনয় শিল্পী নির্বাচন
titleC. প্রচারণা ও মুক্তি
titleD. প্রাক-নির্মাণ
উত্তর: titleB
৫৮ খ্রিস্টপূর্বাব্দে জুলিয়াস সিজার সমগ্র গল অঞ্চলটি দখলের জন্য অভিযান শুরু করেন। এ ব্যাপারে তিনি স্থানীয় কিছু গলীয় গোষ্ঠীর সহায়তা পান এবং প্রায় সমগ্র গল অঞ্চল দখল করে ফেলেন। কিন্তু আর্ভের্নি গোত্রের লোকেরা রোমানদেরকে প্রতিহত করতে থাকে। ৫২ খ্রিস্টপূর্বাব্দে আলেজিয়াতে আর্ভের্নিদের শেষ নেতা ভেরসাঁজেতোরিক্সের পতন ঘটে। ৫১ খ্রিস্টপূর্বাব্দে সমগ্র গল রোমানদের অধীনে আসে।

সঠিক অনুচ্ছেদ শিরোনাম কোনটি?
titleA. প্রাচীন গল
titleB. রোমানদের গল বিজয়
titleC. গলের সংস্কৃতির রোমানীকরণ
titleD. জার্মান জাতিদের আক্রমণ এবং রোমান গলের পতন
উত্তর: titleB
চার্লস স্পেন্সার চ্যাপলিন ১৮৮৯ সালের ১৬ই এপ্রিল জন্মগ্রহণ করেন। তার পিতা চার্লস চ্যাপলিন সিনিয়র এবং মাতা হান্নাহ চ্যাপলিন (জন্মনাম: হান্নাহ হ্যারিয়েট পেডলিংহাম হিল)। চার্লি চ্যাপলিনের জন্ম সম্পর্কিত বৈধ কোনো প্রমাণপত্র পাওয়া যায়নি, তাই তার জন্ম নিয়ে ধোঁয়াশা রয়েছে। সংবাদ মাধ্যম তার জন্মস্থান সম্পর্কে নানা সময়ে নানা রকম তথ্য দিয়েছে। কিন্তু চ্যাপলিনের মতে, তিনি দক্ষিণ লন্ডনের ওয়ালওর্থের ইস্ট স্ট্রিটে জন্মগ্রহণ করেছেন। তার পিতামাতা তার জন্মের চার বছর পূর্বে বিয়ে করেন এবং এতে করে চ্যাপলিন সিনিয়র হান্নাহর অবৈধ সন্তান সিডনি জন হিলের বৈধ তত্ত্ববধায়ক হন। তার জন্মের সময় তার মা-বাবা দুজনেই মঞ্চের সাথে ওতপ্রোতভাবে জড়িত ছিলেন। হান্নাহ ছিলেন একজন মুচির কন্যা। তার মঞ্চ নাম ছিল লিলি হার্লি। তার মঞ্চজীবন স্বল্পকাল স্থায়ী ও অসফল ছিল। অন্যদিকে চ্যাপলিনের পিতা চার্লস সিনিয়র ছিলেন একজন কসাইয়ের পুত্র। তিনি গীতিমঞ্চের জনপ্রিয় গায়ক ছিলেন। যদিও চ্যাপলিনের পিতা-মাতার মধ্যে বিবাহবিচ্ছেদ হয়নি, তারা ১৮৯১ সালের দিকে আলাদা হয়ে যান। পরের বছর হান্নাহ তার তৃতীয় সন্তানের জন্ম দেন। তার তৃতীয় সন্তান জর্জ হুইলার ড্রাইডেনের পিতা ছিলেন গীতিমঞ্চের বিনোদনদাতা লিও ড্রাইডেন। শিশু জর্জকে ছয় মাস বয়সে তার পিতা নিয়ে যায় এবং পরবর্তী ৩০ বছরের মধ্যে চ্যাপলিনের সাথে তার কোন সাক্ষাৎ হয়নি।

চ্যাপলিনের শৈশব প্রচণ্ড দারিদ্র্য আর কষ্টে জর্জরিত ছিল। তার শৈশব কাটে তার মা হান্নাহ এবং ভাই সিডনির সাথে কেনিংটন জেলায়। চ্যাপলিন সিনিয়র তাদের কোন আর্থিক সহযোগিতা প্রদান করতেন না এবং হান্নাহরও মাঝে মাঝে সেবিকা ও পোশাক নির্মাণকার্য ছাড়া উপার্জনের কোন পথ ছিল না। অত্যধিক দারিদ্রের কারণে চ্যাপলিনকে তার সাত বছর বয়সে ল্যামবেথ কর্মশালায় কাজের জন্য পাঠানো হয়। সাউথওয়ার্ক কাউন্সিল তাকে দারিদ্রের কারণে সেন্ট্রাল লন্ডন ডিস্ট্রিক্ট স্কুলে পাঠায়। চ্যাপলিন এই পরিস্থিতিকে "অবহেলিত জীবনকাল" বলে উল্লেখ করেন। ১৮ মাস পরে কিছু দিনের জন্য তিনি তার মায়ের সাথে থাকেন এবং ১৮৯৮ সালের জুলাইয়ে হান্নাহ তাকে পুনরায় কর্মশালায় প্রেরণ করেন। চার্লি ও সিডনিকে এরপর দরিদ্র শিশুদের জন্য নির্মিত নরউড স্কুল নামক আরেকটি ইনস্টিটিউটে প্রেরণ করা হয়।

১৮৯৮ সালে সেপ্টেম্বরে হান্নাহকে কেন হিল মানসিক হাসপাতালে ভর্তি করা হয়। সিফিলিস ও অপুষ্টিজনিত কারণে তার মানসিক স্বাস্থ্যের অবনতি হয়। তিনি দুই মাস সেখানে ছিলেন। এসময়ে চ্যাপলিন ও সিডনিকে তাদের পিতার কাছে পাঠানো হয়। তারা দুজন তাদের পিতাকে তেমন চিনতেন না। চার্লস সিনিয়র তখন প্রচণ্ড মাত্রায় মদ্যপ ছিলেন এবং সেখানে তাদের জীবন খুবই কষ্টে কাটে। ফলে তাদের ন্যাশনাল সোসাইটি অব ক্রুয়েলটি টু চিলড্রেনে নিয়ে যাওয়া হয়। চ্যাপলিনের পিতা দুই বছর পর ৩৮ বছর বয়সে যকৃতের প্রদাহে মারা যান।

হান্নাহ স্বল্পকালের জন্য হাসপাতাল থেকে ছাড়া পান, কিন্তু ১৯০৩ সালে মে মাসে আবার অসুস্থ হয়ে পড়েন। সেসময়ে ১৪ বছর বয়সী চ্যাপলিন তার মাকে আবার কেন হিলে নিয়ে যান। চ্যাপলিন কয়েকদিন একা ছিলেন এবং খাদ্যের অন্বেষণে এদিক সেদিক ঘুরাফেরা করতেন ও বিভিন্ন স্থান রাত কাটাতেন। সেসময়ে দুই বছর পূর্বে নৌবাহিনীতে অন্তর্ভুক্ত হওয়া সিডনি ফিরে আসেন। আট মাস পরে হান্নাহ মানসিক হাসপাতাল থেকে ছাড়া পান, কিন্তু ১৯০৫ সালের মার্চে পুনরায় তিনি অসুস্থ হয়ে পড়েন এবং এইবার তা স্থায়ীভাবে রয়ে যায়। চ্যাপলিন পরবর্তীতে লিখেন, "মায়ের করুণ ভাগ্যকে বরণ করে নেওয়া ছাড়া আমাদের কিছুই করার ছিল না।" ১৯২৮ সালের তার মৃত্যুর পূর্ব পর্যন্ত তিনি সেবা-শুশ্রূষার অধীনেই ছিলেন।

সঠিক অনুচ্ছেদ শিরোনাম কোনটি?
titleA. মিউচুয়াল ফিল্ম
titleB. ১৮৮৯-১৯১৩: প্রারম্ভিক জীবন
titleC. মঁসিয়ে ভের্দু ও কমিউনিস্ট অভিযোগ
titleD. শৈশব
উত্তর: titleD
দ্বিতীয় বিশ্বযুদ্ধের সময় ইবনে সৌদ নিরপেক্ষ ভূমিকা পালন করেছেন। তবে তিনি মিত্রশক্তির পক্ষের সমর্থক ছিলেন বলে ধারণা করা হয়। তবে ১৯৩৮ সালে ইরাকে একটি প্রধান ব্রিটিশ পাইপলাইনের উপর আক্রমণে জার্মান রাষ্ট্রদূত ফ্রিটজ গ্রোবার সম্পৃক্ততা পাওয়া গেলে ইবনে সৌদ তাকে আশ্রয় দেন। ১৯৩৭ থেকে তিনি ব্রিটিশদের কম গুরুত্ব দিচ্ছেন এমন বলা হচ্ছিল।

যুদ্ধের শেষপর্যায়ে ইবনে সৌদ কয়েকজন গুরুত্বপূর্ণ রাজনৈতিক ব্যক্তিত্বের সাথে সাক্ষাত করেন। তন্মধ্যে ১৯৪৫ সালের ১৪ ফেব্রুয়ারি যুক্তরাষ্ট্রের রাষ্ট্রপতি ফ্রাঙ্কলিন ডি. রুজভেল্টের সাথে সাক্ষাত তিন দিন স্থায়ী হয়। তাদের এই বৈঠক সুয়েজ খালের গ্রেট বিটার লেকে ইউএসএস কুইনসি জাহাজে অনুষ্ঠিত হয়। দুই দেশের ভবিষ্যত সম্পর্কের ভিত্তি এখানে নির্মিত হয়েছিল।

১৯৪৫ সালের ফেব্রুয়ারিতে কায়রোর পঞ্চাশ মাইল দক্ষিণে ফাইয়ুন মরূদ্যানের গ্র্যান্ড হোটেল ডু লাকে ব্রিটিশ প্রধানমন্ত্রী উইনস্টন চার্চিলের সাথে তার বৈঠক হয়। সৌদিরা এতে ফিলিস্তিন সমস্যার উপর গুরুত্বারোপ করে। তবে এই আলোচনা সফল হয়নি।

১৯৪৮ সালে সৌদি আরব ১৯৪৮ আরব-ইসরায়েলি যুদ্ধে অংশ নেয়। তবে সৌদি আরবের অবদান প্রতীকি হিসেবে বিবেচিত হয়।

রাজপরিবারের অন্যান্য সদস্যরা বিলাসবহুল উদ্যান, গাড়ি, প্রাসাদের ব্যাপারে আগ্রহী হলেও ইবনে সৌদ পারস্য উপসাগর থেকে রিয়াদ হয়ে জেদ্দা পর্যন্ত রেলপথ নিয়ে আগ্রহ দেখান। তার অনেক উপদেষ্টা একে অনর্থক হিসেবে দেখেছিলেন। এদিকে তেল কোম্পানি আরামকো ৭০ মিলিয়ন মার্কিন ডলার ব্যয় করে রেলপথ নির্মাণ করে। তেলের মুনাফা থেকে এর ব্যয় নির্বাহ করা হয়। ১৯৫১ সালে রেলপথের নির্মাণ সমাপ্ত হয় এবং ইবনে ইবনে সৌদের মৃত্যুর পর তা বাণিজ্যিকভাবে ব্যবহার শুরু হয়। এর ফলে রিয়াদের পক্ষে আধুনিক শহর হয়ে উঠা সক্ষম হয়। তবে ১৯৬২ সালে সড়ক নির্মাণ হলে রেলপথ যাত্রী হারা হয়ে যায়।

সঠিক অনুচ্ছেদ শিরোনাম কোনটি?
titleA. মৃত্যু ও জানাজা
titleB. পরের বছরগুলো
titleC. বৈদেশিক যুদ্ধ
titleD. হত্যাচেষ্টা
উত্তর: titleB
২০১৪ সালে, তিনি অল ইন্ডিয়ান সিনিয়র ন্যাশনাল র্যাঙ্কিং চ্যাম্পিয়নশিপে দুটি শিরোপা জিতেছিলেন: মানোরাম ইন্ডিয়ান ওপেন সিনিয়র র্যাঙ্কিং ব্যাডমিন্টন টুর্নামেন্ট, কেরালা এবং ভি ভাতু মেমোরিয়াল অল ইন্ডিয়া সিনিয়র র্যাঙ্কিং ব্যাডমিন্টন টুর্নামেন্ট, পুনে। তবে, আন্তর্জাতিক সার্কিটে তার কীর্তিই সবার মনোযোগ আকর্ষণ করেছিল। তিনি ২০১৪ সালে, চার চারটি টুর্নামেন্টের সেমিফাইনাল পৌঁছান, ভারত ওপেন গ্র্যান্ড প্রিক্স গোল্ডে বিটবার্গার ওপেন গ্র্যান্ড প্রিক্স গোল্ড, ২০১৪ ম্যাকু ওপেন গ্র্যান্ড প্রিক্স গোল্ড এবং কলম্বো, শ্রীলংকার, ওপেন ইন্টারন্যাশনাল ব্যাডমিন্টন চ্যালেঞ্জ।

২০১৪ সালে, ভিয়েতনাম ওপেন গ্র্যান্ড প্রিক্সের চূড়ান্ত পর্বে পৌঁছানোর পর প্রনয় এক নম্বর এবং ইন্দোনেশিয়ার টুর্নামেন্টের প্রিয় ডায়নোসিয়াস হায়োম রুম্বাকে কাছে পরাজিত হন। পরের টুর্নামেন্টে, ইন্দোনেশিয়া ওপেন গ্র্যান্ড প্রিক্স গোল্ড, তিনি আরও ভাল ফল করেন, এই সময় ইন্দোনেশিয়ার স্থানীয় প্রিয় ফারমান আব্দুল খোয়ালকে সরাসরি সেটে হারিয়ে দেন। সেই বছেরের শেষের দিকে, তিনি ২১ বছর বয়সে, ভারতের সর্বোচ্চ র্যাঙ্কিংয়ের তৃতীয় স্থানে পৌঁছে যান।

সঠিক অনুচ্ছেদ শিরোনাম কোনটি?
titleA. ২০১৪
titleB. যুব অলিম্পিক গেমস
titleC. ২০১৩
titleD. ২০১৭
উত্তর: titleA
কুয়েত বিশ্ববিদ্যালয় (কেইউ), (আরবীতে: جامعة الكويت), ১৯৬৬ খ্রীষ্টাব্দের অক্টোবরে অ্যাক্ট এন. ২৯/১৯৬৬ এর অধীনে প্রতিষ্ঠিত হয়। ১৯৬৬ সালে ২৭ নভেম্বর কলেজ অব সায়েন্স এ বিশ্ববিদ্যালয়টি আনুষ্ঠানিকভাবে উদ্বোধন করা হয় এবং পরবর্তীতে বিজ্ঞান শাখা, কলা শাখা এবং নারীদের জন্য অন্তর্ভুক্ত করা হয়। উচ্চ শিক্ষা এবং গবেষণার জন্য এটি রাষ্ট্রের প্রথম পাবলিক বিশ্ববিদ্যালয় প্রতিষ্ঠান। বৃত্তি প্রদানের মাধ্যমে জ্ঞানকে বিকশিত করে কলা ও বিজ্ঞান এবং উন্নয়নে উৎসাহিত করাই বিশ্ববিদ্যালয় মূল লক্ষ্য। এখানে ১৭ টি কলেজ, ৭৬ টি স্নাতকোত্তর বিভাগ, ৭১টি স্নাতক প্রোগ্রাম রয়েছে।

এই বিশ্ববিদ্যালয়ে বিজ্ঞান, প্রকৌশল, মানবিক, চিকিৎসা ও সামাজিক বিজ্ঞানসহ মোট ছয়টি বিষয়ে বেশ কিছু সুযোগ সুবিধাদি প্রদান করে থাকে।শিক্ষার্থীদেরকে স্নাতক, স্নাতকোত্তর এবং ডক্টরেট ডিগ্রি প্রদান করা হয়। অধ্যাপক হুসেন আল-আনসারী কুয়েত বিশ্ববিদ্যালয়ের বর্তমান সভাপতি হিসেবে দায়িত্ব পালন করছেন ।

২০১৫ সালের নভেম্বর মাসে,বিশ্ববিদ্যালয়টি কুয়েত গ্লোবাল করপোরেশন চ্যালেঞ্জ সংক্ষেপে (কেজিটিসি) নামে সংগঠিত করা হয়।

সঠিক অনুচ্ছেদ শিরোনাম কোনটি?
titleA. লাইফ সাইন্স
titleB. সময় এবং প্রয়োজনীয় কাগজপত্র
titleC. ইতিহাস
titleD. স্নাতক পর্যায়
উত্তর: titleC
জাকার্তা বন্দর বা তানজুং প্রিওক বন্দর টি জাকার্তা শহরের অবস্থিত।এটি জাভা দ্বীপ এর উত্তর অংশে অবস্থিত।বন্দরটি সমুদ্র সমতল থেকে ০ থেকে ২ মিটার উচ্চতায় অবস্থিত।এই বন্দর ৬.০৬ ডিগ্রী দক্ষিণ থেকে ১০৬.০৬৬ পূর্বে অবস্থান করছে।এই বন্দর জাকার্তার কেন্দীয় অংশ থেকে কিছুটা দূরে অবস্থিত।এই বন্দরটি বানদুং থেকে ১৫০ কিমি দূরে অবস্থিত।
সঠিক অনুচ্ছেদ শিরোনাম কোনটি?
titleA. ইতিহাস
titleB. পরিকাঠামো
titleC. পশ্চাৎ ভূমি
titleD. অবস্থান
উত্তর: titleD
সমগ্র খেলোয়াড়ী জীবনে ১৪ টেস্টে অংশগ্রহণের সুযোগ পেয়েছিলেন পিটার স্লিপ। ১০ মার্চ, ১৯৭৯ তারিখে পাকিস্তানের বিপক্ষে টেস্ট অভিষেক পর্ব সম্পন্ন হয় তার। ইংল্যান্ডের বিপক্ষে ৫-১ ব্যবধানে সিরিজ পরাজয়বরণের পর দল নির্বাচকমণ্ডলী পিটার টুহি, ব্রুস ইয়ার্ডলি ও ফিল কার্লসনকে দল থেকে বাদ দেয়ার চিন্তা করেন। তাদের পরিবর্তে ডেভ হোয়াটমোর, ট্রেভর লাফলিন ও পিটার স্লিপকে দলে নেয়া হয়। এরপর অবশ্য ট্রেভর লাফলিন নিজের নাম প্রত্যাহার করে নেন ও ওয়েন ক্লার্ককে তার স্থলাভিষিক্ত করা হয়েছিল।

রডনি হগ ও অ্যালান হার্স্টের মারাত্মক বোলিংয়ের কল্যাণে অস্ট্রেলিয়া দল বেশ শক্ত অবস্থানে ছিল। দলের সংগ্রহ এক পর্যায়ে ৩০৫/৩ হলেও ৩১০ রানে অল-আউট হয়ে যায়। ফলে পাকিস্তান দল জয়ে সক্ষমতা দেখায়। স্লিপ ১/১৬ ও ১/৬২ এবং ১০ ও ০ রান তুলেন। খেলার এ ফলাফলে দল নির্বাচকমণ্ডলী বেশ ক্ষুদ্ধ হন। পুরো গ্রীষ্মকাল জুড়ে ব্যাপক পরিবর্তনের ঢেউ এ খেলার পরে দেখা যায়। গ্রেইম উড, ওয়েন ক্লার্ক, জিম হিগস ও পিটার স্লিপকে বাদ দিয়ে রিক ডার্লিং, ট্রেভর লাফলিন, ব্রুস ইয়ার্ডলি ও জিওফ ডাইমককে দলে আনা হয়।

ঐ বছরে বর্ষসেরা শেফিল্ড শিল্ড খেলোয়াড় হিসেবে তাকে মনোনীত করা হয়। ঐ গ্রীষ্মে ৩২ গড়ে ৬৫৭ রান ও ২৭ গড়ে ৪৭ উইকেট পেয়েছিলেন তিনি। তবে, এরপর অবশ্য আর তাকে এক মৌসুমে এতোগুলো উইকেট লাভে দেখা যায়নি।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. পাকিস্তান গমন, ১৯৮৮
titleC. ঘরোয়া ক্রিকেট
titleD. খেলার ধরন
উত্তর: titleA
ইউনিসেফ থেকে ‘নুপুর’ নামে একটি শর্টফিল্ম তৈরি করা হয়েছিল। এটি প্রদর্শিত হয় নেদারল্যান্ড ফিল্ম ফেস্টিভ্যালে। এটি নির্মাণ করে প্রশংসিত হন সাবা। এছাড়া বাংলাদেশ শিশু একাডেমীতে ২০ মিনিটের একটি ফিল্মেও  তিনি কাজ করেন।মিসটেক নামে সল্প দৈর্ঘ্য চলচিত্র পরিচালনা ও অভিনয় করেছেন।এছাড়া অনেক মিউজিক ভিডিওতে কাজ করছেন।ভবিসৎ এ আরো কাজ করবেন। 

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. কর্মজীবন
titleC. অভিনয় ও পরিচালনা
titleD. শৈশব ও পড়ালেখা
উত্তর: titleC
প্রাক্-ক্যাম্ব্রিয়ান কালের প্লেট টেকটনিক্স এবং অন্যান্য ভূমিরূপ গঠনকারী শক্তিসমূহের কার্যকলাপের নিদর্শন আজকের পৃথিবীতে খুব কম স্থানেই সুরক্ষিত আছে। সাধারণভাবে মনে করা হয় ৩০০ কোটি বছরের আগে ছোট ছোট মহাদেশীয় ভূভাগ তৈরি হয়েছিল, আর আনুমানিক ১০০ কোটি বছর আগে প্রথম বার সেই সমস্ত ভূভাগ একত্র হয়ে একটি অতিমহাদেশ গঠন করে। রোডিনিয়া নামক এই অতিমহাদেশ ভেঙে যায় আজ থেকে প্রায় ৬০ কোটি বছর আগে। এর অবস্থিতির সময় একাধিক তুষার যুগ এসেছিল, যাদের মধ্যে সবচেয়ে পুরোনোটা ২২০ কোটি বছর আগে হুরনিয়ান উপযুগে আর শেষেরটা ৬০ কোটি বছর আগে সংঘটিত হয়। এই শেষোক্ত তুষার যুগে সম্ভবত নিরক্ষীয় অঞ্চল পর্যন্ত বরফের চাদর বিস্তৃত হয়েছিল, ফলে একটি "তুষারগোলক পৃথিবীর" সৃষ্টি হয়।

সমসাময়িক বায়ুমণ্ডল সম্বন্ধে স্পষ্ট করে কিছু বলা যায় না। অধিকাংশ ভূতাত্ত্বিক বিশ্বাস করেন বায়ুমণ্ডলের প্রাথমিক উপাদান ছিল নাইট্রোজেন, কার্বন ডাই অক্সাইড এবং অন্যান্য অপেক্ষাকৃত নিষ্ক্রীয় গ্যাসসমূহ। মুক্ত অক্সিজেন একেবারেই ছিল না। অবশ্য আদি আর্কিয়ানের পর থেকে অক্সিজেনসমৃদ্ধ বায়ুমণ্ডলের সমর্থক তত্ত্বও আছে।

পৃথিবীর জলমণ্ডল ও পরবর্তীকালে বায়ুমণ্ডলে আণবিক অক্সিজেনের ধারাবাহিক সরবরাহ শুরু হয় প্রথম সালোকসংশ্লেষকারী উদ্ভিদেরা তাদের বিপাকজাত বর্জ্য পদার্থ হিসেবে এই গ্যাস প্রচুর পরিমাণে উৎপাদন করতে শুরু করার সময় থেকে। বায়ুমণ্ডল অক্সিজেনসমৃদ্ধ হয়ে ওঠে আনুমানিক ২৩০ কোটি বছর আগে। অক্সিজেন তীব্র জারক গ্যাস। বায়ুমণ্ডলের নিষ্ক্রীয় থেকে তীব্র জারক হয়ে ওঠার এই প্রক্রিয়াকে কখনও কখনও অক্সিজেন বিপর্যয় বলা হয়, কারণ সালোকসংশ্লেষকারী উদ্ভিদ ব্যতীত অন্যান্য অনেক জীবের পক্ষে অক্সিজেনের প্রভাব ছিল ক্ষতিকর। প্রথমে উৎপন্ন মুক্ত অক্সিজেন খুব তাড়াতাড়ি ভূভাগের শিলা (প্রধানত লোহাঘটিত শিলা) কর্তৃক শোষিত হয়ে যেত। যখন ভূপৃষ্ঠের উপরিভাগে লোহা ও অন্যান্য জারণক্ষম পদার্থের সম্পূর্ণ অংশই জারিত হয়ে গেল, তার পর থেকে উৎপন্ন মুক্ত অক্সিজেন বায়ুমণ্ডলে জমতে শুরু করে, আর ধীরে ধীরে আধুনিক অক্সিজেনসমৃদ্ধ অবস্থায় পৌঁছায়। এই ঘটনার প্রমাণ পাওয়া যায় বিশ্বের নানা প্রান্তে অবস্থিত প্রাচীন পাহাড় ও গিরিখাতের পাথরে, আয়রন অক্সাইড বা মরচের স্পষ্ট ও গাঢ় স্তরের অবস্থান থেকে। এই স্তরগুলো পৃথিবীর ইতিহাসে লোহা আর অক্সিজেনের মধ্যে প্রথম রাসায়নিক বিক্রিয়ার প্রমাণ।

সঠিক অনুচ্ছেদ শিরোনাম কোনটি?
titleA. প্রাক্-ক্যাম্ব্রিয়ান জীবজগৎ
titleB. পৃথিবীর পরিবেশ এবং অক্সিজেন বিপর্যয়
titleC. উপবিভাগসমূহ
titleD. এক নজরে
উত্তর: titleB
পশ্চিম পাকিস্তান হাইকোর্টের খ্যাতিমান প্রধান বিচারপতি ও পাকিস্তানের সুপ্রিম কোর্টের বিচারক পুত্র, বিচারপতি "ওয়াহেদউদ্দিন আহমেদ", বিচারপতি ওয়াজিহ সিন্ধু হাইকোর্টের আইনজীবী হিসাবে তালিকাভুক্ত হন এবং এলএল এর এসএম আইন কলেজে প্রভাষক ছিলেন। এবং ১৯৭৮ সালে তিনি বিনা প্রতিদ্বন্দ্বিতায় সিন্ধু হাইকোর্ট বার অ্যাসোসিয়েশনের সভাপতি হিসাবে নির্বাচিত হন এবং ১৯৮১ সালে করাচি বার সমিতির সভাপতি নির্বাচিত হন। অ্যাডভোকেট ওয়াজিহ ১৯৮৮ সালে ফেডারেল সরকারের স্থায়ী কাউন্সিল এবং ১৯৮৬ সালের ১৯ নভেম্বর অ্যাডভোকেট জেনারেল সিন্ধু নিযুক্ত হন এবং ১৯৮৮ সালে বিচারপতি হিসাবে এসএইচসি-এর বেঞ্চে উন্নীত হন। ১৯৯৭ সালের ৫ নভেম্বর থেকে ১৯৯৮ সালের ৪ মে তিনি সিন্ধু হাইকোর্টের প্রধান বিচারপতি হন এবং ১৯৯৮ সালে সুপ্রিম কোর্টে স্থানান্তরিত হন। এসএইচসি সিজে থাকাকালীন, বেশিরভাগ স্যু মোটোর পদক্ষেপ নেওয়া হয়েছিল। ১৯৯৭ সালে রাষ্ট্রপতি নির্বাচনের সময় তিনি রিটার্নিং অফিসারের দায়িত্ব পালন করেন এবং ২০০৭ সালে মোশাররফের বিরুদ্ধে রাষ্ট্রপতি প্রার্থী হিসাবে উপস্থিত হন। বিচারপতি ওয়াজিহ ১০ জানুয়ারী ২০১১-তে পাকিস্তান তেহরিক-ই-ইনসাফ (পিটিআই) -তে যোগ দিয়েছিলেন। 

সঠিক অনুচ্ছেদ শিরোনাম কোনটি?
titleA. অবদান এবং কার্যক্রম
titleB. জীবনী
titleC. পেশা
titleD. গ্রেপ্তার
উত্তর: titleC
মোট জনসংখ্যা ৬৫০৫৬(২০০১ জনগণনা) ও ৫৬৫৭৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৮ম৷ মিজোরাম রাজ্যের ৫.১৬% লোক সাইহা জেলাতে বাস করেন৷ জেলার জনঘনত্ব ২০০১ সালে ৪৪ ছিলো এবং ২০১১ সালে তা বৃদ্ধি পেয়ে ৪০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -৭.৩৪%, যা ১৯৯১-২০১১ সালের ৩৪.৮০% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৯(সমগ্র) এবং শিশু(০-৬ বৎ) লিঙ্গানুপাত ৯৩২৷


সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. অবস্থান
titleC. ইতিহাস
titleD. জনসংখ্যার উপাত্ত
উত্তর: titleD
অনেক দেশের আইন পানশালায় অপ্রাপ্তবয়ষ্কদের ঢুকতে বারন করে। যদিও এইসব পানশালায় অপ্রাপ্তবয়ষ্কদের ঢুকতে দেয়া হয়, যেমনটা পাভের ক্ষেত্রে দেখা যায় যেখানে খাবার পরিবেশনা করা হয়, তাদের পান করার অনুমতি দেয়া হয় না। কিছু বিচারব্যাবস্থায়, পান্শালায় যেসব ভোক্তারা ইতিমধ্যে মাতাল হয়ে আছে তাদের পানীয় পরিবেশন করার অনুমতি দেয়া হয় না। শহর এবং নগরে কোথায় পানশালাগুলি থাকবে এবং তারা কি ধরনের পানীয় পরিবেশনা করবে তার উপর বৈধ আইনগত বিধিনিষেধ আছে। কিছু পানশালায় যবসুরা এবং মদ পরিবেশন করার অনুমতি থাকলেও ভারী পানীয় পরিবেশন করার অনুমতি নেই। কিছু বিচারব্যাবস্থায় যেসব খরিদ্দার পানীয় কিনবে তাদের অব্যশই খাবারও কিনতে হবে। কিছু বিচারব্যাবস্থায়, খরিদ্দারদের কৃতকর্মের আইনগত দায় 
পানশালা মালিকদেরও থাকে (মাতাল অবস্থায় গাড়ি চালাতে গিয়ে আহত হলে অথবা মারা গেলে এই দায় টা কার্যকর হয়)

অনেক ইসলামিক দেশ পানশালাতে মদ রাখা বা বিক্রি ধর্মীয় কারণে নিষিদ্ধ করেছে, যদিও কিছু দেশ যেমন কাতার এবং সংযুক্ত আরব আমিরাত কিছু নিদির্ষ্ট জায়গায় পানশালার অনুমতি দেয় যেখানে শুধু অমুসলিমরায় পান করার অনুমতি পায়।

সঠিক অনুচ্ছেদ শিরোনাম কোনটি?
titleA. আইনি বিধিনিষেধ
titleB. অবস্থান
titleC. পানশালা(কাউন্টার)
titleD. ইতিহাস
উত্তর: titleA
২০১৮ সালের নির্বাচনে জয়ী সৈয়দ আশরাফুল ইসলাম ৩ জানুয়ারি ২০১৯ তারিখে মারা যান। উপনির্বাচনের জন্য পরের মাসে ২৮ ফেব্রুয়ারি ভোটগ্রহণের দিন নির্ধারিত হলেও নির্বাচনে অন্য কোনো প্রার্থী না থাকায় ১৩ ফেব্রুয়ারি আওয়ামী লীগের প্রার্থী জাকিয়া নূর লিপিকে বিনা প্রতিদ্বন্দ্বিতায় নির্বাচিত ঘোষণা করা হয়।

বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দ আশরাফুল ইসলাম বিনা প্রতিদ্বন্দ্বিতায় নির্বাচিত হন।

সঠিক অনুচ্ছেদ শিরোনাম কোনটি?
titleA. ১৯৯০-এর দশকে নির্বাচন
titleB. সীমানা
titleC. নির্বাচন
titleD. ২০১০-এর দশকে নির্বাচন
উত্তর: titleD
চকলংর বেদিতেও সাটোটা রঙের রাজকীয় একপাশ পদ্ম ফুলের আকৃতিতে সাজে। এবং এই পদ্ম ফুলের আকৃতি সাতটা রঙের মরলে জ্যামিতিক আকারে ভাগ করে ১০১ গাছি তেলের বান-ফাই জ্বালায়। সম্মুখে বরকে করে নিয়ে বসানো হয়। বরের বামদিকে কনেকে মধ্য থেকে এনে বসানোঃ- কনেকে মধ্যে কৌঠায় লগরীয়ার সাথে বসিয়ে রাখা হয়। এবং এখানে কনের লগরীয়া বরকে এবং তাঁর সম্পর্কিত থেকে জোরা নাম গেয়ে শরাই চায়। এরপরে কনেকে অলংকৃত করে এবং সুন্দর কাপড় পরিয়ে চকলং গুড়িতে আনতে সাজ করেন। অবশ্য কনেকে তুলে আনতে বরপরিবারের মানুষরা পাণ-তামোলের শরাই আগে বাড়িয়ে কনের সঙ্গে কনেকে চকলং গুড়িতে নিয়ে যায়। কনেকে আনার সময়ও আঁর কাপড় দিয়ে আনে। চকলংর গুড়ির করেতে বসানোর সময় আঁর কাপড় সরিয়ে বরের বামদিকে বসায়। রভাতলিতে কনের মা বাপকে এবং বয়স্কদের শরাইতে কাপড় কানে দিয়ে পাণ-তামোলের মান ধরে। কনে বামদিকে কনের বাবা বসেন এবং তিনি সম্মুখে ম-লুং জন বসেন। বর এবং কনেকে আগে সাতপুরুষের ইতিহাস বর্ণনা করাঃ- বিশেষকরে টাই আহোম চকলং বিবাহ পদ্ধতিতে বর কনেকে সাত পুরুষ কার্যাবলীর বর্ণনা করেন। এবং একটি পিনিচের কাঁহীতে সিংকরা ফুল তংলতী পাতা, তিল এবং একটি ঘিউ বান-ফাই বর-কনের সম্মুখে রাখে।
সঠিক অনুচ্ছেদ শিরোনাম কোনটি?
titleA. আরম্ভ
titleB. পঞ্চামৃত ভোজন
titleC. রভাতলিতে চকলংয়ের মণ্ডপের সম্মুখে বসা
titleD. বিবরণ
উত্তর: titleC
১৯৮৩ খ্রীস্টাব্দে খালেকদাদ চৌধুরীকে বাংলা একাডেমী সাহিত্য পুরস্কার দেওয়া হয়। নির্মলেন্দু গুণ লিখেছেন, " ... আমি এক কথায় বলতে পারি, তিনি, খালেকদাদ চৌধুরী আমাদের নেত্রকোণার দর্পণ। তাঁর উদার নেত্রের কোণায় ছায়া ফেলেছিল এই অঞ্চলের সংগ্রামী মানুষ। তিনি সেইসব মানুষের সংগ্রামের চিত্র এঁকেছেন সাফল্যের সঙ্গে তাঁর উপন্যাসে, গল্পে। সেকথা আমরা তাঁর রচনা থেকে জানি। কিন্তু নেত্রকোণার মতো আর্য-অগম্য একটি মফস্বল গ্রামে জন্মগ্রহণ করে, তিনি কিভাবে বিভাগপূর্ব কলকাতার রাজনীতিক-সাংস্কৃতিক-সাহিত্যিক কল্লোলে নিজেকে যুক্ত করেছিলেন, সেখানে তাঁর ভূমিকা কী ছিল তা আমাদের সকলের জানা ছিল না। আমাদের জন্য অত্যন্ত বিশ্বস্ততার সঙ্গে তিনি এঁকেছেন ওই সময়ের রেখাচিত্র। ফলে, নবজাগরণ প্রত্যাশী মুসলমান সমাজের পুরোধা ব্যক্তিত্ব শেরে বাংলা, কবি নজরুল, মাওলানা আকরাম খাঁ, ব্যারিস্টার এস ওয়াজেদ আলী, আবুল কালাম শামসুদ্দীন, আবুল মনসুর আহমদ, কবি আবদুল কাদির, বন্দে আলী মিয়া, কাজী আবদুল ওদুদ, কবি মহীউদ্দীন-এঁরা সবাই খালেকদাদ চৌধুরীর নেত্রকোণায় কিছুটা ভিন্নভাবে ধরা পড়েছেন।"

সঠিক অনুচ্ছেদ শিরোনাম কোনটি?
titleA. স্বীকৃতি
titleB. খালেকদাদ চৌধুরী সাহিত্য পুরস্কার
titleC. প্রাথমিক জীবন
titleD. প্রকাশনা
উত্তর: titleA
একজন আক্রমণকারী যেকিনা শুধুমাত্র ইলেকট্রনিক প্রবেশ পদ্ধতি দ্বারা নিয়ন্ত্রিত (যেমন রেডিও ফ্রিকুয়েন্সি আইডেন্টিফিকেশন আরএফআইডি কার্ড দ্বারা) সুরক্ষিত সীমাবদ্ধ স্থানে প্রবেশের সুযোগ খুঁজছে, একজন ব্যক্তি যার কাছে বৈধ প্রবেশাধিকার আছে কেবলমাত্র তার পিছনে হাঁটা শুরু করল। সাধারণ ভদ্রতা অনুসারে ঐ বৈধ ব্যক্তিটি সাধারণত আক্রমণকারীর জন্য দরজাটি খোলা রাখবে অথবা হয়ত আক্রমণকারী নিজেই কর্মচারীকে দরজাটি তাদের জন্য খোলা রাখতে বলবে। বৈধ ব্যক্তিটি হয়ত বিভিন্ন কারণে সনাক্তকরণ সম্পর্কে জিজ্ঞেসা করতে ব্যর্থ হতে পারে বা আক্রমণকারী হয়ত যথাযথ পরিচয় চিহ্ন ভুলে গেছে বা হারিয়ে ফেলেছে এ ধরনের কথায় বিশ্বাস করতে পারে। এমনকি আক্রমণকারী হয়ত পরিচয় চিহ্ন দেখানোর জাল অভিনয় উপস্থাপন করতে পারে।

সঠিক অনুচ্ছেদ শিরোনাম কোনটি?
titleA. যুক্তরাষ্ট্রীয় আইন প্রণয়ন
titleB. কেভিন মিটনিক
titleC. ফাস্ট সোর্স ইনফরমেশন স্প্যাসালিস্ট
titleD. টেইলগেটিং
উত্তর: titleD